b'\n_START_ARTICLE_\nPeta zemaljska konferencija KPJ\n_START_PARAGRAPH_\nPeta zemaljska konferencija Komunisti\xc4\x8dke partije Jugoslavije odr\xc5\xbeana je od 19. do 23. listopada 1940. godine, u Dubravi kod Zagreba. Ova konferencija imala je zna\xc4\x8daj Kongresa i na njoj je sudjelovalo 105 delegata, a radom je rukovodio generalni sekretar KPJ Josip Broz Tito._NEWLINE_Na Konferenciji su podne\xc5\xa1eni izvje\xc5\xa1taji i referati i analiziran je dotada\xc5\xa1nji rad KPJ. Tada je ukazano na opasnost agresije fa\xc5\xa1isti\xc4\x8dkih zemalja na Kraljevinu Jugoslaviju i done\xc5\xa1eni zaklju\xc4\x8dci o svim va\xc5\xbenim pitanjima rada KPJ. Na kraju Konferencije izabran je i novi Centralni komitet od 22, i novi Politbiro od 7 \xc4\x8dlanova._NEWLINE_Ova Konferencija imala je veliki zna\xc4\x8daj za Komunisti\xc4\x8dku partiju Jugoslavije, jer predstavlja prijelomni doga\xc4\x91aj u njenoj povijesti djelovanja. Konferencija je bila posljednji ve\xc4\x87i skup komunista pred po\xc4\x8detak Drugog svjetskog rata.\n_START_SECTION_\nZanimljivosti\n_START_PARAGRAPH_\nHrvatski pjesnik Marin Frani\xc4\x8devi\xc4\x87 izdao je, 1950. godine, poemu \xe2\x80\x9ePeta zemaljska 1940.\xe2\x80\x9c. Poema je izdana povodom desete godi\xc5\xa1njice odr\xc5\xbeavanja Pete zemaljske konferencije KPJ, ali i kao odgovor na napade Informbiroa i umanjivanje zasluga Komunisti\xc4\x8dke partije Jugoslavije u organiziranju i dizanju ustanka 1941. godine. Poema je do\xc5\xbeivjela drugo izdanje 1985. godine u povodu manifestacije \xe2\x80\x9eGoranovo prolje\xc4\x87e\xe2\x80\x9c u Lukovdolu. Poemu je ilustrirao Ivan Lovren\xc4\x8di\xc4\x87.'